وجه سيد معوض، نجم الأهلي السابق، رسائل نارية إلى حازم إمام، عضو مجلس إدارة الاتحاد المصري لكرة القدم.
وقال سيد معوض، خلال حواره ببرنامج "الكابتن"، المذاع عبر فضائية "دي إم سي": "عاوز أوجه رسالة إلى حازم إمام، هو اتكلم عليا في برنامج أحمد شوبير، ولم يذكر اسمي، أنا بطلع مع محمد شبانة، يومين في الأسبوع، سهل عليا أطلع حاجات كتيرة جدًا وأقول مواضيع كتيرة جدًا ولكن أنا مش هعمل كده، مش خوفًا من حد، أنا الحمدالله مبخافش من أي حد أي كان منصبه".اضافة اعلان
وأضاف: "الرسول عليه الصلاة والسلام يقول في أحد الأحاديث إن من صفات المنافق إذا خاصم فجر، يعني لما اتخانق مع حد أطلع أقول كل إللي أعرفه عنه، أنا مش هبقى كده وعمري ما هكون كده، مش خوفًا من حد، ولكن عشان مبحبش أغلط في حد بيني وبينه عيش وملح قدام الناس".
وتابع: "دي رسالة عاوز أوصلها لحازم إمام، هو مقالش اسمي ولكن أنا بقول اسمه عادي ومبقولش حاجة غلط. لما أبعتلك رسالة عتاب يبقى أنا بحترمك أكثر وأفضل ما أطلع قدام الناس واتكلم".